CELEX: 62009CA0409
Language: fi
Date: 2011-06-09 00:00:00
Title: Asia C-409/09: Unionin tuomioistuimen tuomio (kolmas jaosto) 9.6.2011 (Supremo Tribunal de Justiçan (Portugali) esittämä ennakkoratkaisupyyntö) — José Maria Ambrósio Lavrador ja Maria Cândida Olival Ferreira Bonifácio v. Companhia de Seguros Fidelidade-Mundial SA (Moottoriajoneuvojen käyttöön liittyvän vastuun varalta otettava vakuutus — Direktiivit 72/166/ETY, 84/5/ETY ja 90/232/ETY — Oikeus korvaukseen moottoriajoneuvojen käyttöön liittyvän vastuun varalta otettavasta pakollisesta vakuutuksesta — Rajoittamisen edellytykset — Uhrin myötävaikutus vahinkoonsa — Vaarantamisvastuu — Onnettomuuden uhriksi joutuneeseen alaikäiseen kolmanteen sovellettavat säännökset)

30.7.2011   
            
            
               FI
            
            
               Euroopan unionin virallinen lehti
            
            
               C 226/4
            
         Unionin tuomioistuimen tuomio (kolmas jaosto) 9.6.2011 (Supremo Tribunal de Justiçan (Portugali) esittämä ennakkoratkaisupyyntö) — José Maria Ambrósio Lavrador ja Maria Cândida Olival Ferreira Bonifácio v. Companhia de Seguros Fidelidade-Mundial SA
   (Asia C-409/09) (1)
   
   (Moottoriajoneuvojen käyttöön liittyvän vastuun varalta otettava vakuutus - Direktiivit 72/166/ETY, 84/5/ETY ja 90/232/ETY - Oikeus korvaukseen moottoriajoneuvojen käyttöön liittyvän vastuun varalta otettavasta pakollisesta vakuutuksesta - Rajoittamisen edellytykset - Uhrin myötävaikutus vahinkoonsa - Vaarantamisvastuu - Onnettomuuden uhriksi joutuneeseen alaikäiseen kolmanteen sovellettavat säännökset)
   2011/C 226/06
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Supremo Tribunal de Justiça
   
      Pääasian asianosaiset
   
   
      Kantajat: José Maria Ambrósio Lavrador ja Maria Cândida Olival Ferreira Bonifácio
   
      Vastaaja: Companhia de Seguros Fidelidade-Mundial SA
   
      Oikeudenkäynnin kohde
   
   Ennakkoratkaisupyyntö — Supremo Tribunal de Justiça — Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annetun kolmannen neuvoston direktiivin 90/232/ETY (EYVL L 129, s. 33) 1 artiklan tulkinta — Pakollisen vakuutuksen laajuus kolmansien hyväksi — Onnettomuuden uhreina oleviin alaikäisiin kolmansiin henkilöihin sovellettavat säännökset
   
      Tuomiolauselma
   
   Moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaan saattamista koskevan jäsenvaltioiden lainsäädännön lähentämisestä 24.4.1972 annettua neuvoston direktiiviä 72/166/ETY, moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30.12.1983 annettua toista neuvoston direktiiviä 84/5/ETY sekä moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annettua kolmatta neuvoston direktiiviä 90/232/ETY on tulkittava siten, etteivät ne ole esteenä kansallisille vahingonkorvausoikeudellisille säännöksille, jotka mahdollistavat sen, että onnettomuuden uhrin oikeus vaatia korvausta onnettomuudessa mukana olleen moottoriajoneuvon liikennevakuutuksesta evätään tai sitä rajoitetaan sellaisen tapauskohtaisen arvioinnin perusteella, joka koskee sitä, onko uhri yksin aiheuttanut kärsimänsä vahingon tai osaltaan myötävaikuttanut sen syntymiseen.
   
      (1)  EUVL C 11, 16.1.2010.